CELEX: 22021D2215
Language: sl
Date: 2021-11-30 00:00:00
Title: Sklep št. 1/2021 Pridružitvenega sveta EU-Alžirija z dne 30. novembra 2021 o dogovoru o podaljšanju veljavnosti prednostnih nalog partnerstva EU-Alžirija [2021/2215]

14.12.2021   
               
               
                  SL
               
               
                  Uradni list Evropske unije
               
               
                  L 447/11
               
            
         SKLEP št. 1/2021 PRIDRUŽITVENEGA SVETA EU-ALŽIRIJA
         z dne 30. novembra 2021
         o dogovoru o podaljšanju veljavnosti prednostnih nalog partnerstva EU-Alžirija [2021/2215]
         PRIDRUŽITVENI SVET EU-ALŽIRIJA JE –
         ob upoštevanju Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani,
         ob upoštevanju naslednjega:
         
                     (1)
                  
                  
                     Evro-mediteranski sporazum o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani (v nadaljnjem besedilu: Sporazum) je bil podpisan 22. aprila 2002, veljati pa je začel 1. septembra 2005 (1).
                  
               
                     (2)
                  
                  
                     Pridružitveni svet je na podlagi člena 94 Sporazuma pooblaščen za sprejemanje ustreznih odločitev za namen doseganja ciljev Sporazuma.
                  
               
                     (3)
                  
                  
                     EU in Alžirija sta se s Sklepom št. 1/2017 Pridružitvenega sveta (2) dogovorili o prednostnih nalogah partnerstva, ki naj bi partnerstvo usmerjale v obdobju 2017–2020.
                  
               
                     (4)
                  
                  
                     Strani sta se z izmenjavo pisem dogovorili, da bi bilo treba veljavnost prednostnih nalog partnerstva EU-Alžirija kot vodilnega dokumenta za utrditev partnerstva podaljšati do sprejetja novih posodobljenih prednostnih nalog partnerstva.
                  
               
                     (5)
                  
                  
                     V členu 10 poslovnika Pridružitvenega sveta je določena možnost sprejemanja sklepov po pisnem postopku v obdobjih med sejami, če se pogodbenice s tem strinjajo –
                  
               SPREJEL NASLEDNJI SKLEP:
         
            Člen 1
            Pridružitveni svet po pisnem postopku sklene, da se veljavnost prednostnih nalog partnerstva EU-Alžirija, priloženih Sklepu št. 1/2017 Pridružitvenega sveta, podaljša, dokler Pridružitveni svet ne sprejme novih posodobljenih prednostnih nalog partnerstva.
         
         
            Člen 2
            Ta sklep začne veljati na dan sprejetja.
         
         
            V Bruslju, 30. novembra 2021
            
               
                  Za Pridružitveni svet
               
               
                  predsednik
               
               Ramtane LAMAMRA
            
         
         
            (1)  UL L 265, 10.10.2005, str. 2.
         
            (2)  Sklep št. 1/2017 Pridružitvenega sveta EU-Alžirija z dne 13. marca 2017 o prednostnih nalogah partnerstva EU-Alžirija za obdobje 2017–2020 (UL L 82, 29.3.2017, str. 9).